open-index/open-wikipedia-markdown huggingface dataset:
Gwendoline Christieová

**Gwendoline Christie** (; * 28. október 1978, Worthing, Spojené kráľovstvo) je anglická herečka, známa z televízneho seriálu *[[Game of Thrones]]*.

## Detstvo a mladosť
Christiová sa narodila v Worthingu v západnom Sussexe. Má dvoch starších nevlastných bratov. Jej matka bola ženou v domácnosti a jej otec pracoval v oblasti predaja a marketingu. Ako dieťa sa venovala gymnastike a o herectvo sa začala zaujímať až po zranení chrbtice. V roku 2005 ukončila štúdium v Drama Centre London. 

## Kariéra
V rokoch 2002 až 2008 sa nechala Christieová nafotografovať fotografkou Polly Borland, z čoho vznikla séria fotografii s názvom Bunny. 

Stvárnila kráľovnú v Shakespearovej inscenácii *Cymbeline*, kde hrala spoločne s Tomom Hiddlestonom. V roku 2009 si zahrala jednu z vedľajších úloh vo filme *Imaginarium Dr. Parnassa*.

V júli 2011, bola Christieová obsadená ako bojovníčka Brienne z Tarthu, v druhej sérii televízneho seriálu HBO, *[[Game of Thrones]]*. Za svoj herecký výkon v televíznom seriály, získala Christieová niekoľko nominácii na televízne ocenenia. 

Objavila sa v jednej z vedľajších úloh v televíznom seriály *Wizards vs. Aliens*. V roku 2015 Christieová nahradila herečku Lily Rabe, vo štvrtom pokračovaní filmovej série The Hunger Games. V rovnakom roku, si zahrala aj vo filme *[[Star Wars: Sila sa prebúdza]]* ako admirálka Phasma. Jej herecký výkon a dizajn postavy získali pozitívne recenzie. Rolu si Christieová zopakovala aj v ďalšom pokračovaní, *[[Star Wars: Poslední Jediovia]]*. Neskôr si túto úlohu zopakovala aj pre tri epizódy animovaného seriálu *Star Wars Resistance*. 

V roku 2018 si zahrala po boku Stevea Carella, Diane Kruger a Leslie Mann vo filme *Vitajte v Marwene*. V januári 2021 bola obsadená ako Lucifer, v televíznom seriály *Sandman*. 

## Súkromný život
Christieová je vysoká 190 cm. Kvôli svojej výške, bola často šikovaná v detstve. Od roku 2013 je jej partnerom módny návrhár Giles Deacon.

## Iné projekty

## Externé odkazy
* 
* 

## Zdroj

Kategória:Anglické divadelné herečky
Kategória:Anglické filmové herečky
Kategória:Anglické televízne herečky
Basketbalová 1. liga mužov 1994/95

**Basketbalová 1. liga mužov** v sezóne **1994/95** bol 3. ročník 1. ligy basketbalistov, druhej najvyššej basketbalovej súťaže mužov na Slovensku, ktorú organizuje Slovenská basketbalová asociácia (SBA). Súťaž niesla dobový názov *II. liga* a súťažilo v nej opäť 11 účastníkov, pretože rezerva Banskej Bystrice zo súťaže odstúpila. Zvíťazilo v nej družstvo TJ Iskra Matador Bratislava, ktoré postúpilo v nasledovnej sezóne do najvyššej súťaže.

## Systém súťaže
Systém súťaže sa oproti minulej sezóne zmenil. Organizovala sa iba dlhodobá časť, ktorú družstvá odohrali dvojkolovým systémom (raz doma a raz vonku). Najlepšie družstvo postúpilo v nasledovnej sezóne do najvyššej súťaže (vtedy nazývanej I. liga). Žiadne družstvo kvôli neúplnemu počtu tímov do 2. ligy (vtedy nazývanej III. liga) nevypadávalo. 

## Účastníci

Poznámka: BKP Banská Bystrica "B" odstúpilo zo súťaže až po jej vyžrebovaní.

## Výsledky

V prípade rovnakého počtu bodov rozhodujú o konečnom poradí výsledky zo vzájomných zápasov.

## Referencie

## Pozri aj
* Basketbalová extraliga mužov 1994/95
* Basketbalová 1. liga žien 1994/95

## Externé odkazy
* Oficiálna stránka Slovenskej basketbalovej asociácie

## Zdroje
* Archív súťaží na stránke Slovenskej basketbalovej asociácie
* 

Kategória:Basketbalová 1. liga mužov
Kategória:Basketbal v 1994
Kategória:Basketbal v 1995
Kategória:Šport na Slovensku v 1994
Kategória:Šport na Slovensku v 1995
Agnes Lovecká

Ing. **Agnes Lovecká** (* 1979, Bratislava) je slovenská huslistka, vinárka a bývalá bubeníčka hudobnej skupiny Živé kvety . Spolu so svojou rodinou vedie vinárstvo, ktoré je súčasťou Majera Zemianske Sady. 

Po rozpade hudobnej skupiny *Živé kvety* v roku 2020 založila spolu so speváčkou Luciou Piussi skupinu Terrible 2s. V súčasnosti je aj zakladajúcou členkou neziskovej organizácie Dúhové rodiny.

## Životopis
Narodila sa do rodiny hudobníkov. Keď bola na základnej škole, rodičia jej darovali prvé husle. Vďaka hre na husliach sa stala členkou symfonického orchestra. Počas strednej školy začala hrať na bubny. Vyštudovala ekonomickú univerzitu v Bratislave, neskôr pracovala ako projektová manažérka a naďalej sa venovala hudbe. So symfonickým orchestrom cestovala do zahraničia a po založení svojej prvej kapely, v ktorej hrala aj jej sestra, sa v roku 2002 stala členkou kapely Živé kvety. Po jej rozpade v roku 2020 založili s bývalou členkou Luciou Piussi kapelu Terrible 2s.

## Vinárstvo
Jej rodina pred vojnou vlastnila veľké pozemky a majer v Zemianskych Sadoch pri Hlohovci, kde pestovali mak, tabak a hrozno na víno. Za čias socializmu rodina prišla o všetku túto pôdu, no v roku 1992 získali tento majetok späť a oživili i rodinnú farmu, kde sa po mnohých rokoch vrátili z Bratislavy. Víno, ktoré dnes pomáha vyrábať ekologickým spôsobom si našlo cestu medzi odberateľov, no i do mnohých reštaurácii vo svete.

## Referencie

Kategória:Slovenskí huslisti
Kategória:Slovenskí rockoví bubeníci
Kategória:Slovenskí vinári
Kategória:Slovenské LGBT osobnosti
Kategória:Absolventi Ekonomickej univerzity v Bratislave
Kategória:Osobnosti z Bratislavy
Basketbalová 1. liga mužov 1996/97

**Basketbalová 1. liga mužov** v sezóne **1996/97** bol 5. ročník 1. ligy basketbalistov, druhej najvyššej basketbalovej súťaže mužov na Slovensku, ktorú organizuje Slovenská basketbalová asociácia (SBA). Súťaž niesla dobový názov *II. liga* a súťažilo v nej 12 účastníkov. Zvíťazilo v nej družstvo BK Kovohuty Krompachy, ktoré postúpilo v nasledovnej sezóne do najvyššej súťaže.

## Systém súťaže
Systém súťaže sa oproti minulej sezóne zmenil. Súťaž sa po novom skladala z dvoch častízákladnej a nadstavbovej. Základnú časť odohrali družstvá dvojkolovým systémom (raz doma a raz vonku). 6 najlepších družstiev postúpilo do nadstavbovej skupiny o 1. až 6. miesto, ktorá určila to družstvo, ktoré postúpilo v nasledovnej sezóne do najvyššej súťaže (vtedy nazývanej I. liga).  Zvyšných 6 družstiev po základnej časti odohralo nadstavbovú skupinu o 7. až 12. miesto, ktorá určila zostupujúci tím do 2. ligy (vtedy nazývanej III. liga). Nadstavbové skupiny sa odohrali tiež dvojkolovým systémom, pričom sa im započítavali aj výsledky zo základnej časti.

## Účastníci

## Výsledky
### Základná časť

* Piešťany majú 1 kontumačnú prehru bez priznania bodu.
* V prípade rovnakého počtu bodov rozhodujú o konečnom poradí výsledky zo vzájomných zápasov.

### Nadstavbová časť
;Skupina o 1.6. miesto

;Skupina o 7.12. miesto

Piešťany a Rožňava majú 1 kontumačnú prehru bez priznania bodu.

## Referencie

## Pozri aj
* Basketbalová extraliga mužov 1996/97
* Basketbalová 1. liga žien 1996/97

## Externé odkazy
* Oficiálna stránka Slovenskej basketbalovej asociácie

## Zdroje
* Archív súťaží na stránke Slovenskej basketbalovej asociácie
* 

Kategória:Basketbalová 1. liga mužov
Kategória:Basketbal v 1996
Kategória:Basketbal v 1997
Kategória:Šport na Slovensku v 1996
Kategória:Šport na Slovensku v 1997
Lopušný kanál

**Lopušný kanál** je kanál v regióne Podunajsko, na území obce Zemianska Olča v okrese Komárno v Nitrianskom kraji. Nachádza sa v geomorfologickom celku Podunajská rovina. Ústi do Komárňanského kanála. Má dĺžku . Rád toku IV. 
## Začiatok
Začína sa v  v poľnohospodárskom extraviláne obce Zemianska Olča pri ceste oddeľujúcej pole *Lúky pri kanáli* a pole *Stredná občianska pustatina* v okrese Komárno v Nitrianskom kraji. Začiatok kanála je neďaleko od obecnej hranice medzi obcami Zemianska Olča a Okoličná na Ostrove cca 400 m juhozápadne od hospodárskeho dvora *Horné Lúky*, ktorý leží už na území obce Okoličná na Ostrove na okraji poľa *Lopušné*.
## Opis toku
*Lopušný kanál* tečie od začiatku cez extravilán Zemianskej Olče juhozápadným smerom v priamke až do svojho ústia  bez jedinej zmeny smeru, tečie popri  *Kolárovskej ceste*, v  ústi do vodného toku  Komárňanský kanál ako jeho ľavostranný prítok.

*Lopušný kanál* patrí do okresu Komárno v Trnavskom kraji. Nachádza sa v geomorfologickej oblasti Podunajská nížina v geomorfologickom celku Podunajská rovina. Nemá prítoky.

## Pôvod názvu
Prvý element dvojslovného názvu *Lopušný kanál* má pôvod v názve poľa *Lopušné*, ktoré je vzdialené cca 800 m severovýchodne od začiatku kanála už na území susednej obce Okoličná na Ostrove (zo severnej strany poľa *Lopušné* susedí pole *Lopušná pustatina*).  Z toponyma *Lopušné*, po rozšírení o formant *-ný* a po kombinácii so všeobecným podstatným menom kanál  s významom *umelý vodný tok so spevnenými aspoň bokmi* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Lopušný kanál* ako súčasť početnej skupiny názvov v slovenskej toponymii, najmä hydronymii. 

Názov poľa *Lopušné*  bol motivovaný charakteristickým výskytom priestoru *porasteného lopušinou, rastlinou s veľkými listami rastúcou na vlhkých miestach Arcium lappa* 
.
Názov vodného toku bol štandardizovaný v roku 1979.
V priestore slovenskej hydronymie vodných tokov hydronymum *Lopušný kanál* je jedinečným hydronymom (november 2022).  
## Referencie

 
Kategória:Vodné toky v okrese Komárno 
Kategória:Umelé vodné toky na Slovensku 
Kategória:Vodné toky na Podunajskej rovine
Kategória:Zemianska Olča
Imre Turchányi

JUDr. **Imre Turchányi** (* 22. február 1889, Nitrianske Rudno – † 5. september 1955, Budapešť) bol maďarský právnik a verejný činiteľ v období medzivojnového Česko-Slovenska a vojnového Maďarska.

Právnické vzdelanie dosiahol na univerzite v Bratislave a v Budapešti. Od roku 1918 sa venoval advokátskej kariére v Nových Zámkoch. V období vzniku Česko-Slovenska sa výrazne angažoval proti postupu čs. armády pri obsadzovaní územia Slovenska. Za toto svoje angažovanie bol vojenským súdom odsúdený na trest smrti, ktorý mu bol na základe amnestie odpustený. Politicky sa angažoval v Krajinskej kresťansko-socialistickej strane. Po parlamentných voľbách v roku 1935 svoju stranu zastupoval v hornej komore Národného zhromaždenia. Zasadal v rozpočtovom, imunitnom, zahraničnom a ústavnoprávnom výbore senátu. Mandát stratil v závere roku 1938 v súvislosti so zmenami hraníc Česko-Slovenska po Viedenskej arbitráži. Po roku 1938 zasadal v maďarskom parlamente. Po II. svetovej vojne sa usadil v Maďarsku a venoval sa prekladateľstvu.

## Referencie

Kategória:Osobnosti z Nitrianskeho Rudna
Kategória:Slovenskí politici
Kategória:Maďarskí politici
Kategória:Slovenskí advokáti
Kategória:Slovenské osobnosti maďarského pôvodu
Kategória:Senátori Národného zhromaždenia (Česko-Slovensko, 1920 – 1939)
Kategória:Politici Krajinskej kresťansko-socialistickej strany
Kim Dickensová

**Kim Dickensová** (; * 18. jún 1965, Huntsville, Alabama, USA) je americká filmová a televízna herečka. Je známa z filmov ako *Palookaville* (1995), *Krvavý kšeft* (1997), *Efekt Zero* (1998), *Muž bez tieňa* (2000), *Dom z piesku a hmly* (2003), *[[The Blind Side|Splnený sen]]* (2009), *[[Stratené dievča]]* (2014) a z televíznych seriálov ako *Deadwood* (2004 - 2006), *Treme* (2010 - 2013) a *[[Fear the Walking Dead]]* (2015 - 2023).

## Detstvo a mladosť
Dickensová sa narodila v meste Huntsville, v štáte Alabama. Navštevovala Vanderbilt University v Nashville, Tennessee, kde získala bakalársky titul v odbore komunikácia. Neskôr, sa presťahovala do New Yorku, kde pracovala ako čašníčka, aby si privyrobila a pokračovala v štúdiu v Inštitúte Lee Strasberg Theatre and Film Institute a vyštudovala Americkú akadémiu dramatických umení.

## Kariéra
Dickensová debutovala v divadle, v študentskej inscenácii *Sexuálna zvrátenosť* od Davida Mameta, na Vanderbilt University. V roku 1995 debutovala na vo filme *Palookaville*, kde hrala priateľku postavy Vincenta Galla. V roku 1997 sa Dickensová znovu zahrala po boku Vincenta Galla, vo filme *Krvavý kšeft*, ktorý režíroval Kiefer Sutherland. O rok neskôr, si zahrala v akčnom filme *Merkúr*, po boku Brucea Willisa a vo filme *Efekt Zero*, po boku Billa Pullmana a Bena Stillera. 

V roku 2000 hrala jednu z hlavných úloh, vo filme, *Muž bez tieňa*, po boku Kevina Bacona, a Elisabeth Shue. Hrala tiež vo filme *Skryté veci*, z roku 2001, kde za svoj herecký výkon získala pozitívne uznanie kritikov a nomináciu cenu Independent Spirit Award. 

V rokoch 2004 až 2006 stvárnila postavu madam Joanie Stubbs vo westerne HBO *Deadwood*. Od roku 2013 do roku 2014 mala opakujúcu sa rolu Colette Jane v kriminálnej dráme *Zákon gangu*. Tiež hosťovala v politickej dráme na Netflixe, House of Cards. 

V roku 2014 hrala vedľajšiu úlohu ako detektívka Rhonda Boney v psychologickom trileri *[[Stratené dievča]]*, ktorý režíroval David Fincher. V auguste 2015 začala Dickensová hrať hlavnú postavu, v televíznom seriály ''Fear the Walking Dead''. Svoje účinkovanie v televíznom seriály prerušila, v júni 2018 a do seriálu sa vrátila v roku 2022. Za svoj herecký výkon v televíznom seriály, získala dve nominácie na televízne ocenenie Saturn Award. 

## Súkromný život
Dickensová žije od roku 1990 v Los Angeles. Od roku 2017 je jej partnerkou herečka Leisha Hailey.  

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Osobnosti z Huntsvillu (Alabama)
Kategória:LGBT osobnosti USA
Kategória:Absolventi Lee Strasberg Theatre and Film Institute
Kategória:Absolventi American Academy of Dramatic Arts
Stratené dievča

***Stratené dievča*** () je americký psychologický film, ktorý je natočený podľa knižnej predlohy,ktorú napísal Gillian Flynn a film, režíroval David Fincher. Film mal premiéru 26. septembra 2014. 

## Obsadenie
* Rosamund Pike
* Ben Affleck
* Carrie Coon
* Kim Dickens
* Tyler Perry
* Neil Patrick Harris
* Patrick Fugit
* Missi Pyle
* Lola Kirke
* Emily Ratajkowski
* Lisa Banes
* Casey Wilson
* Sela Ward
* Boyd Holbrook

## Zdroj

Kategória:Filmy z 2014
Kategória:Psychologické filmy USA
Kategória:Trilery
Kategória:Filmy podľa názvu
Przewodów

**Przewodów** je poľská dedina v gmine Dołhobyczów v Powiate hrubieszowskom v Lubelskom vojvodstve. Podľa celoštátneho sčítania ľudu, domov a bytov (marec 2011) tu žilo 530 obyvateľov a bola druhou najväčšou obcou v gmine Dołhobyczów.

## Poloha
Dedina leží asi 7 km od poľsko-ukrajinskej hranice, východne od mesta Tomaszów Lubelski.

## Dejiny
Prvá písomná zmienka pochádza z roku 1403, kedy bola dedina súčasťou farnosti Rzeplin.

V roku 1880 bolo v dedine 120 domov a 682 obyvateľov, z toho niekoľko desiatok katolíkov. Pri sčítaní ľudu z roku 1921 (vtedy bol Przewodów súčasťou sokalského okresu Ľvovského vojvodstva) tu bolo 140 domov a 737 obyvateľov, z toho 34 Židov a 658 Ukrajincov.

15. novembra 2022 dopadla na okraj obce raketa, ktorá usmrtila dvoch pracovníkom miestnej poľnohospodárskej firmy. Podľa predbežných zistení sa jednalo o ukrajinskú protilietadlovú raketu, ktorá minula cieľ.

## Referencie

## Iné projekty

Kategória:Powiat hrubieszowski
Imre Varga

**Imre Varga**, tiež **Emmerich Varga** (* 4. december 1883, Letanovce – † 19. máj 1951, Poprad) bol nemecký evanjelický duchovný a politik Spišskej nemeckej strany v období medzivojnového Česko-Slovenska.

## Životopis
Narodil sa v rodine Mateja Vargu a Barbory rodenej Vargovej. Základnú a strednú školu absolvoval v Spišskej Novej Vsi a neskôr v Prešove. V rokoch 19011905 študoval teológie na evanjelickom kolégiu v Prešove. V rokoch 19051906 absolvoval štúdium na univerzite v Lipsku. V roku 1906 bol vysvätený za pastora. Následne pôsobil štyri roky ako misionársky pastor v Záhrebe. Odtiaľ sa vrátil do rodného Spiša, kde pôsobil ako riadny evanjelický kňaz najprv v Spišskej Novej Vsi a od roku 1910 v Poprade.

Patril k významným predstaviteľom spišskonemeckej komunity, ktorá sa významne aktivizovala aj po vzniku Česko-Slovenska v roku 1918. Prívrženec zachovania integrity Uhorska, odporca vzniku Česko-Slovenska. Od roku 1922 pôsobil na pozícii vicestarostu Popradu. Po obecných voľbách v roku 1927 bol zvolený za starostu Popradu. Mandát obhájil aj po obecných voľbách v roku 1931. V parlamentných voľbách v roku 1929 kandidoval za Spišskú nemeckú stranu do hornej komory Národného zhromaždenia (strana kandidovala spoločne s Maďarskou národnou stranou a Krajinskou kresťansko-socialistickou stranou). Mandát nadobudol až dodatočne, 19. júna 1934, kedy nastúpil na uprázdnený mandát po zosnulom senátorovi Jánosovi Richterovi. V senáte zasadal v kultúrnom a imunitnom výbore. Pôsobil tu do konca volebného obdobia v roku 1935. Od roku 1942 na dôchodku. Angažoval sa vo viacerých cirkevných, športových, stavovských a kultúrnych inštitúciách.

## Referencie

Kategória:Slovenskí evanjelickí kňazi
Kategória:Primátori slovenských miest
Kategória:Slovenskí politici
Kategória:Senátori Národného zhromaždenia (Česko-Slovensko, 1920 – 1939)
Kategória:Slovenské osobnosti nemeckého pôvodu
Kategória:Osobnosti z Letanoviec
Chlieb vo vajci

náhľad|Chlieb vo vajci na panvici
náhľad|Príprava chleba vo vajci
**Chlieb vo vajci** alebo **vajíčku** (nárečovo *chleba vo vajci* alebo *bundáš kenír* z maď. *Bundás kenyér*) je jednoduché raňajkové alebo večerné vyprážané jedlo na slaný alebo sladký spôsob rozšírené po celej Európe.

## História
Chlieb vo vajci vzišiel z francúzskeho *pain perdu* („stratený chlieb“). Už v antike robili jeho jednoduchú obdobu z chleba, ktorý namočili do mlieka a potom ho vypražili v oleji. Neskôr sa na to začali používať vajcia. Najpopulárnejší bol v období stredoveku, keď bol často servírovaný aj ako príloha ku hlavným jedlám. Receptúra sa odvtedy veľmi nemenila, keďže sa skladal zo dostupných surovín.

V Anglicku sa nazýva *poor knights* („chudobní rytieri“), v Spojených štátoch amerických a Kanade sa používa označenie *French toast* („francúzsky toast“). V nemecky hovoriacich krajinách má viacero názvov, najznámejší je *Arme Ritter* („chudobní rytieri“), v Bavorsku *pofesen*, z čoho je odvodený aj český názov *pavézky* (obe odvodené od pavézy). V niektorých jazykoch je tiež stručné pomenovanie ekvivalentné slovenskému *„*vajíčkový chlieb“ (anglické *eggy bread*, polské *chleb w jajku* a grécke αυγόψωμο – *avgofetes*).

## Príprava
Na chlieb vo vajci sú potrebné plátky chleba, vajcia, mlieko, soľ a olej na vyprážanie. Vajcia sa rozšľahajú s mliekom a soľou a do vaječného základu sa namočia plátky chleba, ktoré sa potom dajú na zohriaty olej na panvici. Vyprážajú sa na jemnom plameni 2 až 3 minúty. Chlieb vo vajci je možné dochutiť horčicou, kečupom alebo posypať syrom.

Podáva sa tiež na sladko, vajce s mliekom sú ochutené cukrom, škoricou, vanilkou a muškátových orieškom. Na ozdobenie sa používa šľahačka, džem, lekvár, med alebo javorový sirup.

## Referencie

## Zdroj

Kategória:Rýchle občerstvenie
Kategória:Vegetariánska kuchyňa
Kategória:Chlieb a pečivo
Kategória:Jedlá z vajec
Hulok

**Hulok** () je vrch v pohorí Spišská Magura. Leží nad obcou Reľov, približne  severne od Spišskej Belej. 

## Poloha
Nachádza sa v strednej časti pohoria, v geomorfologickom podcelku Veterný vrch. Leží v Prešovskom kraji, na hranici okresov Stará Ľubovňa a Kežmarok a zasahuje na katastrálne územie obcí Veľká Lesná, Zálesie a Reľov. Najbližším sídlom je na západnom úpätí situovaný Reľov, severne sa nachádza Zálesie a severovýchodne Veľká Lesná.

## Opis
Hulok leží v rázsoche, vybiehajúcej severozápadne z hlavného hrebeňa medzi Magurským sedlom a Javorom (). Severným smerom sa nachádza Končistý vrch (), Dudovky () a Rígeľ (), východným Veterný vrch (), Plontana (), Riňava () a Javor, južným Spádik (), Bukovina () a Smrečiny () a západným Bukovina () a Plašný vrch (). Oblasť patrí do povodia Dunajca; juhozápadné svahy odvodňuje Ščerbová, severné potok Zálesie (oba prítoky Rieky), voda z východných odteká Zadným potokom do Lesnianskeho potoka. Na vrchol nevedie značený turistický chodník. 

### Výhľady
Vrchol je pokrytý súvislým, miestami riedkym lesným porastom, ktorý neumožňuje rozhľad. Z lokalít s redšou vegetáciou je vidieť okolité vrcholy Spišskej Magury, no tiež Čergov, Levočské vrchy, Belianske a Vysoké Tatry, časť Oravských Beskýd a mnohé prihraničné vrchy južného Poľska.

## Prístup
Na vrchol nevedie značená turistická trasa, preto prístup je možný neznačenými chodníkmi z okolitých sídiel a údolí.

## Referencie

## Pozri aj
* Spišská Magura
* Veterný vrch (geomorfologický podcelok)
* Zoznam vrcholov v Spišskej Magure

## Externé odkazy
* Poloha na turistickej mape

Kategória:Vrchy v Spišskej Magure
Kategória:Tisícovky na Slovensku
Kategória:Vrchy v okrese Stará Ľubovňa
Kategória:Vrchy v okrese Kežmarok
Kategória:Veľká Lesná
Kategória:Reľov
Kategória:Zálesie (okres Kežmarok)
Volejbalová extraliga žien 2021/22

**Volejbalová extraliga žien** v sezóne **2021/22** bol 30. ročník extraligy volejbalistiek, najvyššej volejbalovej súťaže žien na Slovensku, ktorú kontroluje Slovenská volejbalová federácia (SVF). V extralige súťažilo 9 družstiev, 8 štandartných a jeden špeciálny mládežnícky pod patronátom SVF. Titul obhájilo družstvo VK Slávia EU Bratislava, ktoré vo finálovej sérii zvíťazilo nad Volley project UKF Nitra. Súťaž v priebehu sezóny po vstupe hlavného sponzora pôsobila pod mediálnym názvom *Niké Extraliga*.

Do Stredoeurópskej ligy sa neprihlásil ani túto sezónu žiadny zástupca. Naposledy v nej pôsobili tímy Strabagu Bratislava a Slávie EU Bratislava v sezóne 2018/19.

## Systém súťaže
Systém súťaže sa oproti minulej sezóne mierne pozmenil. Säťaž sa skladala z troch častízákladnej, nadstavbovej a z play-off. Po odohraní základnej časti raz doma a vonku sa družstvá v 2. časti súťaže (nadstavbovej) rozdelili na 2 skupiny, o 1.4. a o 5.9. miesto. Družstvá si body zo základnej časti prenášali do nadstavbovej časti, v ktorej odohrali zápasy s každým družstvom raz doma a vonku. Všetky družstvá po nadstavbovej časti s výnimkou Projektu RD SVF postúpili do štvrťfinálových duelov play-off. Štvrťfinálové duely a duely o umiestnenie sa hrali na 2 víťazné zápasy a semifinále, finále a o duel o 3. miesto na 3 víťazné zápasy. Zo súťaže nevypadlo priamo žiadne družstvo, družstvo na 8. mieste po nadstavbovej časti odohralo prelínaciu súťaž s víťazom 1. ligy.

## Účastníci

Prihlásené družstvá:

Poznámky: 
* STRABAG VC Bilíkova Pezinok, ktorý skončil v minulej sezóne na 2. mieste, predal extraligovú licenciu klubu VKP Bratislava.
* Družstvo Projekt RD SVF je mládežnícky projekt Slovenskej volejbalovej federácie, ktorý svoje domáce zápasy odohral v nitranskej hale Olympia.

## Bodovanie
* za víťazstvo  a 3 body
* za víťazstvo 2 body
* za prehru 1 bod
* za prehru  a 0 bodov

Pre určenie víťaza a poradia družstiev sa posudzujú nasledovné kritériá:
# Počet víťazstiev v súťaži.
# Počet bodov zo všetkých stretnutí.
# Pomer setov.
# Pomer lôpt.
# Výsledky vzájomných stretnutí dotknutých družstiev podľa krítérií 1 až 4.

## Výsledky
### Základná časť

### Nadstavbová časť
;Skupina o 1.4. miesto

;Skupina o 5.9. miesto

### Play-off
;Štvrťfinále

;Play-off o 5.8. miesto

;Play-off o 7. miesto

;Play-off o 5. miesto

;Semifinále

;Play-off o 3. miesto

;Finále

Poznámka: Boldom sú označené zápasy vyššie nasadeného družstva hrané doma.

## Konečné umiestnenie

## Prelínacia súťaž
* aprílmáj 2022
 

;1. kolo

;2. kolo

Pezinok si udržal účasť v extralige aj v nasledovnej sezóne.

## Referencie

## Pozri aj
* Volejbalová extraliga mužov 2021/22

## Externé odkazy
* Oficiálna stránka Slovenskej volejbalovej federácie

## Zdroje
* Extraliga žien 2021/22 na stránke Slovenskej volejbalovej federácie
* Extraliga žien 2021/22 na stránke sport.aktuality.sk
* Extraliga žien 2021/22 na portáli volleynet.sk
* Extraliga žien 2021/22 na portáli volleybox.net 

Kategória:Volejbalová extraliga žien
Kategória:Volejbal v 2021
Kategória:Volejbal v 2022
Kategória:Šport na Slovensku v 2021
Kategória:Šport na Slovensku v 2022
La Chapelle-sur-Erdre

**La Chapelle-sur-Erdre** môže byť:
* francúzska obec, pozri La Chapelle-sur-Erdre (obec)
* francúzsky kantón, pozri La Chapelle-sur-Erdre (kantón)
Kyselina erytorbová

**Kyselina erytorbová** je stereoizomér kyseliny askorbovej (vitamínu C). Syntetizuje sa reakciou metyl 2-keto-D-glukonátu a metoxidu sodného. Takisto je možné syntetizovať ju zo sacharózy alebo niektorými kmeňmi plesní *[[Penicillium]]*, ktoré boli vybrané pre tento účel. V potravinárstve má priradené E číslo **E315** a používa sa ako antioxidant. Jej soli sa nazývajú **erytorbany**, napríklad jej sodná soľ sa takisto používa ako prídavná látka v potravinárstve (konkrétne ako E316).

Prvýkrát ju syntetizovali nemeckí chemici Kurt Maurer a Bruno Schiedt roku 1933. 

## Biologický účinok
Rôzne klinické skúšky zisťovali účinky kyseliny erytorbovej na človeka. V jednom výskume zisťovali účinky kyseliny erytorbovej na metabolizmus vitamínu C u mladých žien, avšak nebol nájdený žiadny účinok na príjem či vylučovanie vitamínu C z tela. Neskoršia štúdia zistila, že kyselina erytorbová veľmi pomáha pri absorpcii nehemového železa.

## Potravinárstvo
Odkedy americká FDA zakázala použitie siričitanov ako konzervantov v jedlách, ktoré sa majú jesť čerstvé (napríklad šaláty), zvýšila sa používanosť kyseliny erytorbovej pre tento účel.

Okrem toho sa používa ako konzervant pre údené mäso a mrazenú zeleninu.

## Referencie

## Zdroj

Kategória:Antioxidanty
Kategória:Potravinárske aditíva
Kategória:Enoly
Kategória:Laktóny
315
Volejbalová extraliga mužov 2021/22

**Volejbalová extraliga mužov** v sezóne **2021/22** bol 30. ročník extraligy volejbalistov, najvyššej volejbalovej súťaže mužov na Slovensku, ktorú kontroluje Slovenská volejbalová federácia (SVF). V extralige súťažilo 7 družstiev, t. j. o 1 družstvo menej ako v minulej sezóne. Titul získalo družstvo VK Spartak UJS Komárno, ktoré vo finálovej sérii vyhralo nad víťazom základnej častiVK MIRAD UNIPO Prešov. Súťaž v priebehu sezóny po vstupe hlavného sponzora pôsobila pod mediálnym názvom *Niké Extraliga*.

Tímy Myjavy a Bratislavy sa v tejto sezóne okrem extraligy prihlásili aj do Stredoeurópskej ligy. Slovensko tak malo v tejto súťaži zastúpenie po dvoch rokoch.

## Systém súťaže
Systém súťaže sa oproti minulej sezóne mierne pozmenil. Základná časť sa odohrala trojkolovým systémom každý s každým. Najlepších 6 družstiev postúpilo do štvrťfinále play-off tak, že 2 najlepšie družstvá po základnej časti postúpili priamo do semifinále. Štvrťfinálové duely a duel o 5. miesto sa hrali na 2 víťazné zápasy, semifinálové duely a duel o 3. miesto na 3 víťazné zápasy a finále na 4 víťazné zápasy. Zo súťaže priamo nevypadlo žiadne družstvo, ani sa nehrala prelínacia súťaž.

## Účastníci

Prihlásené družstvá:

Poznámky:
* Družstvo VK KDS-Šport Košice, ktoré skončilo v minulej sezóne na 4. mieste, sa do tejto sezóny neprihlásilo.
* Pôvodne malo v súťaži pôsobiť pod názovm *Projekt RD SVF* aj mládežnícke družstvo Slovenska.

## Bodovanie
* za víťazstvo  a 3 body
* za víťazstvo 2 body
* za prehru 1 bod
* za prehru  a 0 bodov

Pre určenie víťaza a poradia družstiev sa posudzujú nasledovné kritériá:
# Počet víťazstiev v súťaži.
# Počet bodov zo všetkých stretnutí.
# Pomer setov.
# Pomer lôpt.
# Výsledky vzájomných stretnutí dotknutých družstiev podľa krítérií 1 až 4.

## Výsledky
### Základná časť

### Play-off
;Štvrťfinále

;Play-off o 5. miesto

;Semifinále

;Play-off o 3. miesto

;Finále

Poznámka: Boldom sú označené zápasy vyššie nasadeného družstva hrané doma.

## Konečné umiestnenie

## Referencie

## Pozri aj
* Volejbalová extraliga žien 2021/22

## Externé odkazy
* Oficiálna stránka Slovenskej volejbalovej federácie

## Zdroje
* Extraliga mužov 2021/22 na štatistickej stránke Slovenskej volejbalovej federácie
* Extraliga mužov 2021/22 na stránke sport.aktuality.sk
* Extraliga mužov 2021/22 na portáli volleynet.sk

Kategória:Volejbalová extraliga mužov
Kategória:Volejbal v 2021
Kategória:Volejbal v 2022
Kategória:Šport na Slovensku v 2021
Kategória:Šport na Slovensku v 2022
Zoznam epizód seriálu Nemocnica

**Zoznam častí [[seriál]]u ''[[Nemocnica (seriál)|Nemocnica]]***, z produkcie hranej tvorby [[TV JOJ]], eviduje k februáru [[2024]] celkom osem odvysielaných [[celok|sérií]] vrátane vyše stodeväťdesiatich [[kapitola|epizód]] či dvoch špeciálnych. Aktuálne sa vysiela záverečná, deviata rada.
 
== Série ==


== Epizódy ==
=== 1. séria (2021) ===


=== 2. séria (2021) ===


=== 3. séria (2021 – 2022) ===


=== 4. séria (2022) ===


=== 5. séria (2022) ===


=== 6. séria (2022 – 2023) ===


=== 7. séria (2023) ===


=== 8. séria (2023) ===


=== 9. séria (2024) ===


=== 10. séria (2024) ===


=== 11. séria (2024) ===


=== 12. séria (2025) ===
{|class="wikitable" style="width:100%; margin:auto"
! width=5% style="background:#FF7900; color:#FFFFFF"| Seriál <br/>(#)
! width=5% style="background:#FF7900; color:#FFFFFF"| Séria <br/>(#)
! width=7% style="background:#FF7900; color:#FFFFFF"| Réžia
! width=53% style="background:#FF7900; color:#FFFFFF"| Scenár
! width=15% style="background:#FF7900; color:#FFFFFF"| Premiéra


v

== Referencie ==


== Externé odkazy ==
* [https://videoportal.joj.sk/nemocnica?seasonId=6019 *Nemocnica* > Archív > Epizódy] videoarchív na [[web site|oficiálnych stránkach]]
* [https://www.csfd.sk/film/1029397-nemocnica/1065270-season-1/zaujimavosti/chyby-vo-filme/ *Nemocnica* > Série / Epizódy] v [[Česko-Slovenská filmová databáza|Česko-Slovenskej filmovej databáze]]
* [https://www.serialzone.cz/serial/nemocnica/epizody/ *Nemocnica'' > Epizody > Seznam epizod] na SerialZone.cz 

Zoznam epizód seriálu
Kategória:Televízne zoznamy
Nemocnica (seriál)
Bielomorsko-baltský prieplav

náhľad|Priebeh Bielomorsko-baltského kanála
náhľad|Vzdúvadlá medzi Onežským jazerom a Bielym morom

**Bielomorsko-baltský prieplav** alebo **Bielomorsko-baltský kanál** (rus. Беломо́рско-Балти́йский кана́л, Belomorkanal) je prieplav spájajúci Baltské more a Biele more cez územie Ruskej federácie. Táto stavba bola postavená prevažne väzňami gulagov v rokoch 1931 – 1933 počas prvej sovietskej päťročnice. Slávnostne ho otvorili 28. mája 1933. 

## Výstavba
Pre účely postavenia prieplavu bola zriadená sieť pracovných táborov (gulag). Počas výstavby boli väzni vystavovaní neľudským podmienkam a k dispozícii mali len základné pracovné nástroje. Počet obetí výstavby sa pohybuje v rozmedzí od 12 000 podľa oficiálnych zdrojov až po odhad 250 000 od Alexandra Solženicina. Len na mieste Sandarmoh v Karelskej oblasti bol nájdený masový hrob s 9-tisíckami ľudských pozostatkov.

Vykopanie 227 km kanálu sa stihlo za 22 mesiacov, a to v podnebí, kde deväť mesiacov v roku mrzne. Vodná cesta sa skrátila z 5 167 km na 1 248 km, ale pre malú hĺbku (3,65 m) ju nemohli využívať veľké lode.

### Technické parametre
* **Dĺžka**: 227 km
* **Priemerná hĺbka**: 5 m
* **Max. rozdiel hladín**: 70 m
* **Rozmery plavebných komôr:** 135 × 14,3 m
* **Počet plavebných komôr**: 19
* **Maximálna rýchlosť** (na umelo vytvorených častiach): 8 km/h
* **Priemerná doba prevádzky**: 165 dní ročne

## Referencie

## Iné projekty

## Externé odkazy
* Vodní cesty a plavba 4/2013 – Před 80 lety byl slavnostně otevřen Belomořsko-baltský průplav 

Kategória:Prieplavy v Európe
Kategória:Baltské more
Kategória:Biele more
Kategória:Gulag
Varta futsal liga 2019/20

**Varta futsal liga 2019/20** bol 27. ročník 1. Slovenskej ligy futsalistov, najvyššej futsalovej súťaže mužov na Slovensku, kontrolovanej Slovenským futbalovým zväzom (SFZ), resp. Výkonným výborom Slovenského futsalu (SF). V súťaži účinkovalo iba 7 družstiev, čo je o 2 družstvá menej ako v minulej sezóne. Súťaž sa nakoniec nedohrala. Titul získalo družstvo Mimel Lučenec. Stalo sa tak na základe rozhodnutia Výkonného výboru SF, ktorý tým označil víťaza základnej časti sezóny poznamenanej pandémiou COVID-19.

## Systém súťaže
Systém súťaže sa oproti minulej sezóne zmenil. Súťaž sa skladala z troch častízákladnej, nadstavbovej a z play-off. Po základnej časti, v ktorej odohral každý s každým zápasy jedenkrát doma a vonku,  nasledovala nadstavbová časť v dvoch skupinácho 1. až 4. miesto a o 5.7. miesto. Tá sa hrala rovnako dvojkolovým systémom, pričom družstvám sa započítavali aj výsledky zo základnej časti. Do play-off postúpilo všetkých 7 družstiev, pričom najlepšie družstvo postúpilo priamo do semifinále. Duely play-of sa hrali na 3 víťazné zápasy.

## Účastníci

Poznámky:
* Družstvo Pinerola Futsal 1994 Bratislava, ktoré zvíťazilo v minulej sezóne, sa deň pred začatím sezóny zo súťaže odhlásilo. Reprezentovalo však Slovensko v Lige majstrov.
* Kluby Wild Boys '02 Bratislava, FC Bíli Andeli-futsal Trnava a Rehab Klinik Barabéri Bratislava sa do súťaže neprihlásili.

## Výsledky
### Základná časť
;Zápasy

;Tabuľka

### Nadstavbová časť
#### Skupina o 1.4. miesto
;Zápasy

;Tabuľka

#### Skupina o 5.7. miesto
;Zápasy

;Tabuľka

### Play-off
;Štvrťfinále

Play-off sa nedohralo.

## Konečné umiestnenie
Rozhodnutím Výkonného výboru Slovenského futsalu sa víťazom sezóny stalo družstvo Mimel Lučenec, ktoré bude v nasledujúcej sezóne reprezentovať Slovensko v Lige majstrov. Poradie tímov sa určilo podľa výsledkového postavenia po základnej časti súťaže.

## Referencie

## Externé odkazy
* Oficiálna stránka združenia Slovenský futsal

## Zdroje
* 1. slovenská liga 2019/20 vo futsale na stránke sportnet.sme.sk
* 1. slovenská liga 2019/20 vo futsale na stránke flashscore.sk

Kategória:Slovenská extraliga vo futsale
Kategória:Futsal v 2019
Kategória:Futsal v 2020
Kategória:Šport na Slovensku v 2019
Kategória:Šport na Slovensku v 2020
Spádik

**Spádik** () je vrch v pohorí Spišská Magura. Leží nad obcou Reľov, približne  severne od Spišskej Belej. Na severovýchodnom úbočí sa nachádza Magurské sedlo. 

## Poloha
Nachádza sa v strednej časti pohoria, v geomorfologickom podcelku Repisko. Leží v Prešovskom kraji, v okrese Kežmarok a na katastrálnom území obce Slovenská Ves. Najbližším sídlom je severozápadne situovaný Reľov a južne ležiace Vojňany a Slovenská Ves, severne sa nachádza Veľká Lesná, juhovýchodne Toporec a juhozápadne Lendak.

## Opis
Spádik leží v hlavnom hrebeni pohoria, juhozápadne od Magurského sedla. Severne sa nachádza Hulok (), Javor () a Kameniarka (), východne Špičiak (), Zbojnícky stôl (), Homôľka () a Skalka (), južne Vojnianska hora () a Zadná hora () a západne Godšinová (), Smrečiny (), Bukovina (), Plašný vrch () a Bukovina (). Severné svahy hrebeňa odvodňuje Ščerbová do Rieky v povodí Dunajca, voda z južných odteká Vojnianskym potokom a z východných Toporským potokom do rieky Poprad. Vrchol traverzuje značený turistický chodník z Magurského sedla. Hrebeňom prechádza hranica ochranného pásma Pieninského národného parku, do ktorého patrí severná časť masívu.

### Výhľady
Vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou a horských lúk v okolí je vidieť okolité vrcholy Spišskej Magury, no tiež Belianske, Vysoké a Nízke Tatry, Volovské a Levočské vrchy, Čergov, časť Oravských Beskýd a mnohé prihraničné vrchy južného Poľska.

## Prístup
* po  modrej značke:
** od severu z blízkeho Magurského sedla
** od západu zo Ždiaru po hrebeni cez Smrečiny

## Referencie

## Pozri aj
* Spišská Magura
* Repisko (geomorfologický podcelok)
* Zoznam vrcholov v Spišskej Magure

## Externé odkazy
* Poloha na turistickej mape

Kategória:Vrchy v Spišskej Magure
Kategória:Tisícovky na Slovensku
Kategória:Vrchy v okrese Kežmarok
Kategória:Slovenská Ves
Erytorban sodný

**Erytorban sodný** je prídavná potravinárska látka, ktorá sa používa hlavne v mäse, hydine a nealkoholických nápojoch. Z chemického hľadiska je to sodná soľ kyseliny erytorbovej. Pri použití v spracovanom mäse, napríklad hot dogoch, urýchľuje premenu dusitanov na oxid dusnatý, čo umožňuje rýchlejšie nasoľovanie a zachovanie ružovej farby mäsa. Ako antioxidant je štruktúrne podobný vitamínu C (kyseline L-askorbovej), zlepšuje stabilitu chute a pomáha predchádzať tvorbe karcinogénnych nitrózamínov. Pri použití v potravinárstve sa označuje E číslom **E316**.

## Vlastnosti
Erytorban sodný je rozpustný vo vode. pH jeho vodného roztoku je medzi 5 a 6. pH 10% roztoku vytvoreného z komerčného erytorbanu sodného môže byť medzi 7,2 a 7,9. V suchej kryštalickej podobe je nereaktívny. Vo vodnom roztoku ľahko reaguje s atmosferickým kyslíkom a inými oxidačnými činidlami, preto je vhodný ako antioxidant.

## Použitie

### Potravinárstvo
Po tom, čo americká FDA zakázala použitie siričitanov ako konzervantov, sa pre tento účel začali častejšie používať erytorban sodný a kyselina erytorbová v jedlách, ktoré sa majú spotrebovať čerstvé (napr. šaláty). Takisto sa používajú častejšie ako náhrada siričitanov, pretože niektorí ľudia sú na siričitany alergickí. Erytorban sodný sa používa v bolonskej klobáse a niekedy v nápojoch, pečených produktoch a zemiakovom šaláte. Erytorban sodný sa vyrába z cukrov z rôznych zdrojov, ako sú cvikla, cukrová trstina a kukurica. Erytorban sodný sa zvyčajne vyrába fermentačnými procesmi z D-glukózy baktériou *Pseudomonas fluorescens*. Väčšina syntéz prebieha cez kyselinu 2-keto-D-glukónovú. Existujú tvrdenia, že erytorban sodný sa vyrába z mletých dážďoviek, avšak to nie je pravda. Predpokladá sa, že pôvod týchto tvrdení je v podobnosti anglických názvov (*erythorban* sa podobá na slová *earthworm*, dážďovka, a *bait*, návnada).

### Ostatné
Medzi alternatívne spôsoby použitia patrí vývoj antioxidantov i pre použitie mimo potravinárstva. Táto látka bola napríklad použitá pri vývoji inhibítorov hrdzavenia kovov a bola použitá v aktívnych obaloch. Takisto bolo preukázané, že antioxidačné vlastnosti erytorbanu sodného znižujú tvorbu kyseliny tiobarbiturovej v mrazenom mäse, čím predlžuje jeho trvanlivosť.

## Referencie


## Zdroj

Kategória:Antioxidanty
Kategória:Potravinárske aditíva
Kategória:Hydroxyderiváty
Kategória:Laktóny
Kategória:Enoly
316
Epanomi

**Epanomi** (gr. Επανομή)  je obec v Grécku, pri druhom najväčšom meste Solún v kraji Makedónia. Geograficky patrí do Chalkidiki. Žije tu 10 000 obyvateľov. Mesto je obľúbenou letnou destináciou obyvateľov regiónu Thessaloniki, nachádza sa tu pláž Potamos. Dorába sa tu víno a okolie mesta tvoria rozsiahle vinice.

## História
Územie je osídlené od neolitu, osídlenie tu existovalo v antike a z neskoršej antiky sa tu našli archeologické nálezy. Prvý krát je mesto spomenuté ako Panomi, v r. 1302 v byzantskom dokumente. Z byzantskej doby pochádza aj ruina kláštora za mestom, kláštor Kritsiana.

V 19. storočí sa mesto nazývalo Panomi alebo Apanomi a žili tu Gréci, ktorí spadali pod pašu z Chalkidiki. V tejto dobe boli postavené dva veľké kostoly. Miestni Gréci sa aktívne zapojili do Gréckej revolúcie proti Turkom. V roku 1906 Dimitrios Sanvos uvádza, že tu žilo 2940 Grékov.

## Referencie

Kategória:Obce v Grécku
Varta futsal liga 2020/21

**Varta futsal liga 2020/21** bol 28. ročník 1. Slovenskej ligy futsalistov, najvyššej futsalovej súťaže mužov na Slovensku, kontrolovanej Slovenským futbalovým zväzom (SFZ), resp. Výkonným výborom Slovenského futsalu (SF). V súťaži účinkovalo 8 družstiev, čo je o 1 družstvo viac ako v minulej sezóne. Od októbra 2021 do marca 2022 bola súťaž prerušená kvôli pandemickým opatreniam. Titul obhájilo družstvo Mimel Lučenec, ktoré odohralo sezónu bez prehry a s plným počtom bodov.

## Systém súťaže
Systém súťaže sa oproti minulej sezóne kvôli pandemickej situácii výrazne zmenil. Súťaž tvorila iba dlhodobá časť s dvojkolovým systémom každý s každým bez nesledujúcich zápasov play-off. 

## Účastníci

## Výsledky
### Základná časť
;Zápasy

;Tabuľka

## Konečné umiestnenie

## Referencie

## Externé odkazy
* Oficiálna stránka združenia Slovenský futsal

## Zdroje
* 1. slovenská liga 2020/21 vo futsale na stránke sportnet.sme.sk
* 1. slovenská liga 2020/21 vo futsale na stránke flashscore.sk

Kategória:Slovenská extraliga vo futsale
Kategória:Futsal v 2020
Kategória:Futsal v 2021
Kategória:Šport na Slovensku v 2020
Kategória:Šport na Slovensku v 2021
Hugh Dancy

**Hugh Dancy** (; * 19. jún 1975, Stoke on Trent, Staffordshire, Anglicko) je anglický herec. Je známy vďaka televízneho seriálu *[[Hannibal (seriál)|Hannibal]]* (2013 - 2015), kde stvárnil hlavnú rolu.  

## Detstvo a mladosť
Dancy sa narodil v meste Stoke-on-Trent, v grófstve Staffordshire a vyrastal v Newcastle-under-Lyme. Jeho matka, pracuje v akademickom vydavateľstve a jeho otec je profesor filozofie, Jonathan Dancy. Dancy je najstarším z troch detí, má ešte mladšieho brata a sestru. 

## Kariéra
Po ukončení štúdia, sa Dancy presťahoval do Londýna. V roku 1999 sa objavil v druhej sérii *Cold Feet*, kde jeho postava mala krátky románik s jednou z hlavných postáv, ktorú stvárnila Helen Baxendale. O rok neskôr, stvárnil hlavnú úlohu v televíznom filme *David Copperfield*, kde si zahral po boku Sally Field, Lesley Manville, Eileen Atkins a Paula Bettanyho. Hral tiež jednu z vedľajších úloh vo filme *Čierny jastrab zostrelený* z roku 2001.

V roku 2004 si zahral v romantickej komédii *Začarovaná Ella*, kde stváril postavu princa. V rovnakom roku, si zahral aj vo filme *[[Kráľ Artuš (film)|Kráľ Artuš]]*. 

V roku 2007 si zahral spolu s Julianne Moore a Eddieho Redmaynea v dráme *Divoká krása*. V marci 2012 televízna stanica NBC oznámila, že Dancy bol obsadený ako Will Graham v televíznom seriály, *[[Hannibal (seriál)|Hannibal]]*, televíznej adaptácii založenej na hlavnej postave románu Thomasa Harrisa, Červený drak z roku 1981. Televízny seriál, získal uznanie kritikov a bol nominovaná na množstvo ocenení. Po troch sériách, bol televízny seriál ukončený, v roku 2015. 

Od roku 2016 do roku 2018 účinkoval v televíznom seriály, *The Path*, po boku Aarona Paula a Michelle Monaghan. V novembri 2021 bol Dancy obsadený do role asistenta okresného prokurátora v televíznom seriály *[[Zákon a poriadok]]*.  

Dancy sa venuje aj divadelnému herectvu. Za svoje herecké výkony v divadle získal niekoľko ocenení a nominácii. 

## Súkromný život
V roku 2009 sa vo Francúzsku oženil za herečku Claire Danes, s ktorou má dve deti. Spoločne žijú vo štvrti West Village v New Yorku.

## Iné projekty

## Externé odkazy
* 
* 

## Zdroj

Kategória:Anglickí filmoví herci
Kategória:Anglickí divadelní herci
Kategória:Anglickí herci divadelných muzikálov
Kategória:Anglickí dabingoví herci
Kategória:Anglickí televízni herci
Fakulta sociálnych vied Karlovej univerzity

náhľad|Hollar, sídlo dekanátu fakulty

**Fakulta sociálnych vied Karlovej univerzity** (skratka **FSV UK** z ) je druhou najmladšou zo sedemnástich fakúlt Karlovej univerzity.

## História
Fakulta sociálnych vied bola zriadená 1. júna 1990 ako nástupca Fakulty sociálnych vied a publicistiky, zrušenej v 70. rokoch. Pri jej vzniku stáli zástupcovia bývalej Fakulty žurnalistiky, z ktorej FSV vzišla, Barbara Köpplová a Ján Jirák, ďalej Miloslav Petrusek, Rudolf Kučera, Milan Šmíd, Jiří Hlaváček a Aleš Havlíček. Prvým dekanom fakulty sa stal novinár Čestmír Suchý.

Spočiatku bol jedinou budovou FSV palác Hollar na Smetanovom nábreží, v ktorom do 70. rokov pôsobilo Združenie českých umelcov grafikov, neskôr patril Fakulte žurnalistiky. Krátko po vzniku bol k fakulte pričlenený obnovený Ústav sociálno-politických vied UK a sociológovia tak získali priestory priamo v Karoline. Ďalšie miestnosti pribudli po vzniku Centra pre nemecké a rakúske štúdiá, ktoré sa usídlili v budove bývalého kláštora sv. Havla v Rytířskej ulici.

V roku 1993 došlo k organizačnému rozčleneniu fakulty na inštitúty a o rok neskôr pribudol k pôvodným štyrom (Inštitút komunikačných štúdií a žurnalistiky, Inštitút ekonomických štúdií, Inštitút sociologických štúdií, Inštitút politologických štúdií) ešte Inštitút medzinárodných štúdií.

## Vývoj názvu fakulty
* 19601965: *Institut osvěty a novinářství* (ION)
* 19651968: *Fakulta osvěty a novinářství* (FON)
* 19681972: *Fakulta sociálních věd a publicistiky* (FSVP)
* 19721990: *Fakulta žurnalistiky* (FŽ)
* 1990súčasnosť: *Fakulta sociálních věd* (FSV)

## Referencie

## Iné projekty

## Externé odkazy
* Oficiálny web

## Zdroj


Kategória:Karlova univerzita
Kategória:Vysokoškolské fakulty v Česku
Kategória:Organizácie založené v 1990
Bukovina (vrch v Spišskej Magure, 1010 m)

**Bukovina** () je vrch v pohorí Spišská Magura. Leží nad obcou Reľov, približne  severne od Spišskej Belej. 

## Poloha
Nachádza sa v strednej časti pohoria, v geomorfologickom podcelku Repisko. Leží v Prešovskom kraji, v okrese Kežmarok a na katastrálnom území obce Reľov. Najbližším sídlom je na severozápadnom úpätí situovaný Reľov, západne sa nachádza Jezersko a Ždiar, juhozápadne Lendak, juhovýchodne Vojňany, východne Toporec a severovýchodne Veľká Lesná.

## Opis
Bukovina leží v rázsoche, ktorá vybieha severozápadným smerom z hlavného hrebeňa medzi Spádikom () a Godšinovou (), západne od Magurského sedla. Severne sa nachádza Končistý vrch (), Hulok () a Smrekovica (), východne Javor (), Špičiak (), Kameniarka () a Spádik, južne Vojnianska hora (), Partizánska hora () a Godšinová a západne Smrečiny (), Bukovina () a Plašný vrch (). Oblasť je súčasťou povodia Dunajca, kde vodu zo západných svahov odvádza Rieka a z východných jej prítok Ščerbová. Na vrchol nevedie značený turistický chodník. Nachádza sa v ochrannom pásme Pieninského národného parku. 

### Výhľady
Odlesnenú vrcholovú lúku Bukoviny obkolesuje súvislý, miestami riedky lesný porast, ktorý umožňuje obmedzený rozhľad. Z vhodných lokalít je vidieť najmä okolité vrcholy Spišskej Magury, no tiež Belianske a Vysoké Tatry a prihraničné vrchy južného Poľska.

## Prístup
Vrchol je dostupný neznačenými lesnými cestami a chodníkmi z Reľova, no tiež odbočením z  modrej turistickej značky, vedúcej z blízkeho Magurského sedla.

## Referencie

## Pozri aj
* Spišská Magura
* Repisko (geomorfologický podcelok)
* Zoznam vrcholov v Spišskej Magure

## Externé odkazy
* Poloha na turistickej mape

Kategória:Vrchy v Spišskej Magure
Kategória:Tisícovky na Slovensku
Kategória:Vrchy v okrese Kežmarok
Kategória:Reľov
Augustín Petrášek

**Augustín Petrášek**, tiež **Ágoston Petrásek** (* 18. september 1879, Moravské Lieskové† 29. október 1963, Pezinok) bol slovenský rímskokatolícky kňaz a promaďarsky orientovaný politik v období medzivojnového Česko-Slovenska.

Pochádzal z rodiny učiteľa-organistu. Maturoval na trenčianskom katolíckom gymnáziu v roku 1897. V roku 1902 bol v Ostrihome vysvätený za kňaza. Už v roku 1901 pôsobil ako katechéta v Budapešti. Neskôr pôsobil ako kaplán, administrátor a kňaz vo viacerých farnostiach (napr. Šurany, Komjatice, Pukanec, Podolie). Najdlhšie pôsobil vo farnosti Lukáčovce (v rokoch 1916 - 1931) a vo farnosti Jelšovce (v rokoch 1931 - 1941).

Politicky sa aktivizoval v maďarskej Krajinskej kresťansko-socialistickej strane, kde viedol jej slovenskú frakciu, ktorá však nedosiahla výraznejšieho vplyvu. Po prvých krajinských voľbách v roku 1928 zasadol za túto stranu do slovenského krajinského zastupiteľstva. V parlamentných voľbách v roku 1935 získal za kresťanských socialistov poslanecký mandát v Národnom zhromaždení. Strana vtedy kandidovala v koalícii s Maďarskou národnou stranou a Spišskou nemeckou stranou. V poslaneckej snemovni zasadal v iniciatívnom a sociálno-politickom výbore. V parlamente zotrval do zániku činnosti Národného zhromaždenia na prelome rokov 1938/1939. V závere roku 1938 v súvislosti so zmenami hraníc po Viedenskej arbitráži, kedy väčšina maďarských poslancov a senátorov stratila mandát, zostal v parlamente ako nezaradený poslanec.

Po vzniku Slovenského štátu sa už politicky neangažoval. V roku 1941 bol penzionovaný, no ešte na pár mesiacov v roku 1942 pôsobil vo farnosti Dolné Voderady (časť Drahoviec). Pre svoju promaďarskú orientáciu bol v tomto období aj monitorovaný štátnou bezpečnosťou. Od roku 1947 žil v charitnom domove v Pezinku, kde 29. októbra 1963 aj zomrel. Pochovaný je na mestskom cintoríne v Nitre.

## Referencie

Kategória:Slovenskí kňazi
Kategória:Slovenskí politici
Kategória:Poslanci česko-slovenského Národného zhromaždenia
Kategória:Osobnosti z Moravského Lieskového
Kategória:Členovia Krajinského zastupiteľstva Slovenskej krajiny
Kategória:Politici Krajinskej kresťansko-socialistickej strany